钦定古今图书集成/明伦汇编/皇极典/第256卷 > 册府元龟 > 任贤
## 钦定古今图书集成/明伦汇编/皇极典/第256卷 > 册府元龟 > 任贤

夫致千里者必资乎！绝足，构广厦者必择乎！宏材是
知端扆向明材成万务致治之具非贤罔济其亲信
也，喻之心膂其委仗也，譬之翰翮及有德冠群萃才
推俊杰智谋可以备赞佐操履可以著表式忠勇质
直各负其能或素闻名称待以不次，或因缘汇荐任
其所长察言观行罔有虚授小大之器咸适厥用繇
是尊爵以荣之厚禄以宠之推心责成周旋是赖。《书》
曰：“任贤勿二”不亦宜乎！